b'\n_START_ARTICLE_\nLaikinoji Nacionalin\xc4\x97 Taryba\n_START_SECTION_\n2011\xc2\xa0m. sukilimas ir pilietinis karas\n_START_PARAGRAPH_\nPo to, kai liaudies jud\xc4\x97jimai nuvert\xc4\x97 Tuniso ir Egipto valdovus, 2011\xc2\xa0m. vasario m\xc4\x97n. Libijoje prasid\xc4\x97jo plataus masto sukilimas. Vasario 20 d. neramumai i\xc5\xa1plito \xc4\xaf Tripol\xc4\xaf. Daug Libijos teritorijos i\xc5\xa1slydo i\xc5\xa1 Gaddafio kontrol\xc4\x97s, jose \xc4\xafsitvirtino anti-Gaddafi paj\xc4\x97gos. Rytuose opozicijos kovotojai \xc4\xafsitvirtino antrame pagal dyd\xc4\xaf mieste ir did\xc5\xbeiausiame uoste \xe2\x80\x93 Bengazyje. Opozicija prad\xc4\x97jo formuoti veikian\xc4\x8di\xc4\x85 vyriausyb\xc4\x99. Anti-Gaddafio paj\xc4\x97gos 2011\xc2\xa0m. rugs\xc4\x97jo 28 d. \xc4\xaf\xc5\xbeygiavo \xc4\xaf Surt\xc4\x85 (M. Gaddafio gimt\xc4\x85j\xc4\xaf miest\xc4\x85). Gaddafi \xc5\xa1alininkai stabd\xc4\x97 sukil\xc4\x97li\xc5\xb3 puolim\xc4\x85 savo snaiperiais. Spalio 20 d. Surto m\xc5\xab\xc5\xa1is baig\xc4\x97si miesto u\xc5\xbe\xc4\x97mimu ir pulkininko Gaddafio nu\xc5\xbeudymu.\n_START_SECTION_\nBandymai suformuoti vyriausyb\xc4\x99\n_START_PARAGRAPH_\n2011\xc2\xa0m. vasario 24 d. politikai, buv\xc4\x99 karininkai, gen\xc4\x8di\xc5\xb3 vadai, akademikai ir verslininkai sureng\xc4\x97 susitikim\xc4\x85 rytiniame mieste Beidoje. Pos\xc4\x97d\xc5\xbeiui pirmininkavo buv\xc4\x99s teisingumo ministras Mustafa Abdul Jalil, kuris atsistatydino i\xc5\xa1 D\xc5\xbeamahirijos vyriausyb\xc4\x97s prie\xc5\xa1 kelet\xc4\x85 dien\xc5\xb3. Delegatai aptar\xc4\x97 pasi\xc5\xablymus d\xc4\x97l laikinosios administracijos ir pra\xc5\xa1ym\xc4\x85 d\xc4\x97l JT intervencijos Libijoje. Susitikime buvo i\xc5\xa1kelta senoji Libijos v\xc4\x97liava._NEWLINE_Vasario 25 d. Al D\xc5\xbeazira televizija prane\xc5\xa1\xc4\x97, kad derybos vyksta tarp \xe2\x80\x9easmen\xc5\xb3 i\xc5\xa1 Ryt\xc5\xb3 ir Vakar\xc5\xb3 Libijos\xe2\x80\x9c d\xc4\x97l laikinosios vyriausyb\xc4\x97s suformavimo. Kit\xc4\x85 dien\xc4\x85 buvo paskelbta, kad buv\xc4\x99s teisingumo ministras Mustafa Abdul Jalil Bengazyje vadovauja laikinosios institucijos formavimo procesui. Jalil parei\xc5\xa1k\xc4\x97, kad \xe2\x80\x9etik Gaddafi yra atsakingas u\xc5\xbe nusikaltimus Libijoje\xe2\x80\x9c, jis taip pat paragino Libijos vienyb\xc4\x97s ir kad Tripolis yra sostin\xc4\x97. Alternatyviosios vyriausyb\xc4\x97s formavim\xc4\x85 r\xc4\x97m\xc4\x97 Jungtin\xc4\x97s Amerikos Valstijos. Libijos ambasadorius Jungtin\xc4\x97se Tautose, Ibrahim Omar Al Dabashi, parei\xc5\xa1k\xc4\x97, kad jis palaik\xc4\x97 nauj\xc4\x85j\xc4\x85 alternatyvi\xc4\x85j\xc4\x85 vyriausyb\xc4\x99 \xe2\x80\x9ei\xc5\xa1 principo\xe2\x80\x9c.\n_START_SECTION_\nNacionalin\xc4\x97s tarybos \xc4\xafk\xc5\xabrimas\n_START_PARAGRAPH_\nVasario 27 d. nacionalin\xc4\x97 pereinamoji taryba buvo \xc4\xafkurta kaip \xe2\x80\x9epolitinis revoliucijos veidas\xe2\x80\x9c. Tarybos atstovas Hafiz Ghoga parei\xc5\xa1k\xc4\x97, kad Nacionalin\xc4\x97 taryba yra ne laikinoji vyriausyb\xc4\x97 ir prid\xc5\xabr\xc4\x97, kad naujai suformuota taryba neturi kontakt\xc5\xb3 su u\xc5\xbesienio vyriausyb\xc4\x97mis bei nenori, kad jos ki\xc5\xa1t\xc5\xb3si. V\xc4\x97liau jis teig\xc4\x97, kad Jungtini\xc5\xb3 Taut\xc5\xb3 sankcionuoti bombardavimai neb\xc5\xabt\xc5\xb3 laikomi u\xc5\xbesienio intervencija._NEWLINE_Al D\xc5\xbeazira \xc5\xbeurnalistas Bengazyje prane\xc5\xa1\xc4\x97, kad visavert\xc4\x97 laikinoji vyriausyb\xc4\x97 nebus sudaryta iki tol, kol Tripolis priklausys Gaddafi re\xc5\xbeimui. Tai prie\xc5\xa1taravo Jalilo parei\xc5\xa1kimui pra\xc4\x97jusi\xc4\x85 dien\xc4\x85, apie laikinos vyriausyb\xc4\x97s suformavim\xc4\x85. V\xc4\x97liau \xc5\xa1ie komentarai buvo patikslinti, kaip Jalilo \xe2\x80\x9easmenin\xc4\x97 nuomon\xc4\x97\xe2\x80\x9c._NEWLINE_Kovo 5 d. taryba paskelb\xc4\x97 parei\xc5\xa1kim\xc4\x85, jog ji yra \xe2\x80\x9evienintel\xc4\x97 visos Libijos atstov\xc4\x97\xe2\x80\x9c. Tarybos pirmininku tapo Mustafa Abdul Jalil._NEWLINE_Kovo 10 d. Pranc\xc5\xabzija tapo pirm\xc4\x85ja \xc5\xa1alimi, kuri pripa\xc5\xbeino taryb\xc4\x85 Libijos vienintele teis\xc4\x97ta vyriausybe.'